شه‌فه‌ق نيوز/ نێچيروان بارزانى سه‌رۆك هه‌رێم كوردستان، داوا له‌ كۆمه‌ڵگاى ناوده‌وڵه‌تى و ريكخرياگه‌يل په‌يوه‌نديدار جه‌هانى ئه‌كا ده‌سميه‌ت پيشكه‌ش وه‌ هه‌رێم كوردستان بكه‌ن ئه‌را روێ وه‌ڕوێ بوينه‌وه‌ى ڤايرۆس كۆرۆنا.
بارزانى له‌ هه‌مان وه‌خت هه‌وڵ وه‌زاره‌ته‌يل په‌يوه‌نديدار و پزيشكه‌يل و تيمه‌يل پزيشكى و كه‌رت ته‌ندروستى و ئه‌منى له‌ هه‌رێم به‌رز نرخاند له‌باره‌ى ئه‌و هه‌وڵه‌يله‌ ك ئه‌نجامى دانه‌ وه‌خاتر روێ وه‌ڕوێ بوينه‌وه‌ى ئى ڤايرۆسه‌ ك روێ له‌ جه‌هان كردگه‌.
بارزانى، له‌ په‌ياميگ ئه‌را شه‌فه‌ق نيوز، وت: جه‌هان وه‌گشتى روێ وه‌ڕوێ مه‌رسى كۆرۆنا بويه‌سه‌و و ريگرى و په‌ره‌سه‌ندن ئى ڤايرۆسه‌ بويه‌سه‌ كار سه‌ره‌كى و ئه‌وله‌ويه‌ت گشت وڵاته‌يل و ريكخرياگه‌يل ناوده‌وڵه‌تى.
